Esport Honka värväsi Veikkausliigasta tutun Carlos Portelan.

Ykköstä johtava Honka on hankkinut keskikenttäpelaaja Carlos Portelan. Taitelijanimellä Caloi pelaava espanjalainen hurmasi viime kaudella PK-35 Vantaan paidassa.

Caloi lähti Vantaalta seuran sisäisten riitojen ja talousvaikeuksien myötä. Hän tuli Suomeen alun perin 2014 juuri Honkaan – josta siitäkin lähti seuran romahdettua talousvaikeuksiin. Vantaalta lähdön jälkeen Caloi pelasi Espanjan kolmostasolla Coruxon joukkueessa. Hän pelasi päättyneellä kaudella yhdeksässä ottelussa.

30-vuotias Caloi allekirjoitti espoolaisseuran kanssa monivuotisen sopimuksen. Hän tulee paikkaamaan Duarte Tammilehtoa, jonka kausi päättyi pahaan polvivammaan.